регламента за временните мерки.
 6.4. Интерес на ползвателите
 (189)
 CCCME, четирима китайски производители износители и двама вносители заявиха, че налагането на мерки ще намали избора на потребителите, ще увеличи цените и ще намали ефекта от политиките в областта на околната среда, предназначени да насърчават използването на електрически велосипеди.
 (190)
 От CCCME поставиха под въпрос предварителното заключение на Комисията, че промишлеността на Съюза е активна във всички сегменти на пазара, и заявиха, че то не е подкрепено с никакви доказателства от страна на Комисията.
 (191)
 Двама вносители заявиха, че промишлеността на Съюза няма необходимия производствен капацитет, за да задоволи търсенето, и че не е сигурно дали недостигът може да бъде запълнен от алтернативни източници на доставка.
 (192)
 Комисията припомни, че проверката на включените в извадката производители потвърди, че промишлеността на Съюза е активна във всички сегменти на пазара, включително на продуктите от ниската гама.
 (193)
 Освен това, както е посочено в съображение 249 от регламента за временните мерки, очаква се мерките да разширят и диверсифицират предлагането на електрически велосипеди от промишлеността на Съюза и алтернативни източници на доставка, като възстановят конкуренцията при равни условия и същевременно се запази предлагането на внос от КНР на справедливи цени.
 (194)
 Освен това равнището на използване на капацитета на промишлеността на Съюза, възможността за лесно преобразуване на съществуващите производствени линии за традиционни велосипеди в такива за електрически велосипеди, като и темповете, с които промишлеността на Съюза е успяла да разшири производствения си капацитет между 2014 г. и 2016 г. при неблагоприятни условия, показват, че тя притежава потенциала, ресурсите и уменията да се приспособи към потенциален недостиг на доставките.
 (195)
 Комисията отново заявява, че налагането на мерки по отношение на обикновените велосипеди не е намалило избора на потребителите, а е увеличило разнообразието на доставчиците и на техните държави на произход. Същото развитие на пазара се очаква и в случая на електрическите велосипеди.
 (196)
 Що се отнася до въздействието на мерките върху цените, Комисията се позовава на съображения 250 и 251 от регламента за временните мерки и по-специално на това, че интересът на потребителя не може да бъде сведен до въздействието върху цените от привеждането на вноса от КНР до невредоносни равнища.
 (197)
 Поради това твърденията трябваше да бъдат отхвърлени.
 (198)
 Поради липсата на други коментари Комисията потвърди заключенията си, изложени в съображения 244 — 252 от регламента за временните мерки.
 6.5. Други интереси
 (199)
 Поради липсата на други коментари Комисията потвърди заключенията си, описани в съображение 253 от регламента за временните мерки.
 6.6. Заключение относно интереса на Съюза
 (200)
 В заключение нито един от доводите, представени от заинтересованите страни, не доказва, че са налице убедителни основания да не се наложат мерки върху вноса на разглеждания продукт.
 (201)
 Евентуалните отрицателни въздействия върху несвързаните вносители не могат да се смятат за непропорционални и се смекчават от наличието на алтернативни източници на доставка както от трети държави, така и от промишлеността на Съюза. Положителното въздействие на антидъмпинговите мерки върху пазара на Съюза, по-специално върху промишлеността на Съюза, надвишава евентуалното отрицателно въздействие върху другите заинтересовани групи.
 (202)
 Поради липсата на